《玉山避寇》
宋代·邓肃

前年十月间，胡兵满大梁。
小臣阻天对，血涕夜霑裳。
去年十月间，左省谪征商。
扁舟归无处，江浙俱豺狼。
今年十月间，叛卒起南方。
官兵且二万，一旦忽已亡。
一身幸无责，奉亲走穷荒。
天宇如许大，八口无处藏。
空山四十日，画饼诳饥肠。
朅来古招提，和气霭修廊。
迎门有禅伯，梵行照穹苍。
却念客无归，烧猪饭苏郎。
方袍二百指，祖灯其复光。
中有护法人，义气干天枪。
倒床得甘寝，不知冬夜长。
明朝曹夫子，破浪飞危樯。
入门郁春色，满船载琼浆。
高谈惊霹雳，佳句刻琳琅。
那知奔窜中，一乐得未尝。
何当扫阴雪，四海共春阳。
便携我辈人，浩歌归醉乡。
世事如奕棋，臧否均亡羊。
蓑衣可钓月，底处是金章。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。